open-index/open-wikipedia-markdown huggingface dataset:
אליפות גרמניה בכדורגל 1906

**אליפות גרמניה בכדורגל 1906** הייתה העונה הרביעית של התחרות.

הוחלט שמנצחי תחרויות מקומיות לא יכולים להשתתף בתחרות, זאת למעט ברלין בה היו קיימים שני איגודים (VBB ו-MFB).

וו.פ.ב. לייפציג זכתה באליפות הליגה באותה העונה. הייתה זו הזכייה השנייה בתואר בתולדות המועדון.

## ארגון האליפות
אלוף של העונה הקודמת קיבל זכות להשתתף בתחרות. בנוסף לכך, לתחרות העפילו מנצחי תחרויות אזוריות: 

המשחקים נערכו בשיטת נוק-אאוט (מפגש יחיד בין הקבוצות).

## מהלך התחרות
שמאל|ממוזער|200px|הקבוצה המנצחת
תחילה נערכו משחקים מוקדמים שמהם עלה לשלב רבע הגמר איינטרכט בראונשווייג.

## משחק הגמר

## כדורגלנים מצטיינים
אדרג בלוחר, וו.פ.ב. לייפציג  כבש 7 שערים והיה מלך השערים של התחרות.

## קישורים חיצוניים
* נתונים מפורטים מאתר rsssf
* נתונים מאתר weltfussball

גרמניה
קטגוריה:עונות באליפות גרמניה בכדורגל
סיביידיים

**סיביידיים** (שם מדעי: Cybaeidae) היא משפחה של עכבישאים החיים בעיקר בחצי הכדור הצפוני וכן בכמה אזורים בצפון אמריקה הדרומית, אינדונזיה ואפריקה. משפחה זו קרובה למשפכניים ובעבר הייתה תת-משפחה שלה. כמו כן היא קרובה למשפחה Dictynidae.

המין המוכר ביותר במשפחה זאת הוא עכביש הבועה (*Argyroneta aquatica*) היודע לשחות ולצלול ורוב חייו מצוי בתוך המים. שאר העכבישים מצויים בקרבה לנשורת העלים ושם הם ממתינים לקרבנותיהם בתוך הרשת.

## מיון
*משפחה **סיביידיים** (Cybaeidae)
**סוג ומין יחיד עכביש הבועה (*Argyroneta aquatica*)
**סוג *Cedicoides*
**סוג *Cedicus*
**סוג *Cybaeina*
**סוג *Cybaeota*
**סוג *Cybaeozyga*
**סוג *Cybaeus*
**סוג *Dolichocybaeus*
**סוג *Heterocybaeus*
**סוג *Paracedicus*
**סוג *Symposia*
**סוג ומין יחיד *Vagellia helveola*

## קישורים חיצוניים

קטגוריה:בעלי חיים שתוארו ב-1870
קטגוריה:טקסונים שתוארו בידי טמרלן טורל
*
פרנץ רולו

**פרנץ רולו** (בגרמנית: **Franz Reuleaux**; ) היה מהנדס מכונות וטכנולוג גרמני אשר התמחה בניתוח ופיתוח מנגנונים מכניים. כמהנדס פורץ דרך בתחומו, רולו שאף להפוך את תחום ההתקנים המכניים למדע. ספריו הביאו לידי ביטוי גישה חדשה לנושא התיכון ההנדסי והשפיעו רבות על הקהילה ההנדסית בכל רחבי אירופה, ומאוחר יותר גם בארצות הברית.

## קורות חיים
נולד באשוויילר כבן למשפחה בעלת היסטוריה של עיסוק בתחום ההנדסה. אביו וסבו היו בוני מכונות ידועים, והיו בין ראשוני החלוצים שבנו מנועי קיטור באירופה.
את השכלתו ההנדסית הראשונית רכש בפוליטכניק בקרלסרוהה. בהמשך דרכו כיהן בתפקידים בכירים בפוליטכניק של ציריך ובבית הספר התעשייתי בברלין, אותו ניהל.

## עיקרי גישתו
רולו היה הומניסט בגישתו הפילוסופית, והאמין שהעידן הטכנולוגי יביא לשחרור האנושות מעבדות, ולהרחבת האופקים והאפשרויות של מעמד האיכרים הפשוט.
בניגוד להשקפה שרווחה בתקופתו אשר שמה דגש על כישרונם הייחודי של המתכננים מחד, ועל מציאת פתרונות בדרך של ניסוי וטעייה מאידך, סבר רולו שעבודת התיכון אינה בהכרח נחלתם של יחידי סגולה, ושיש להשתית אותה על עולם הידע המדעי–מתמטי במסגרת תהליך מתמשך, שנבנה ומתפתח מדור לדור. 
רולו סבר שיש להכניס סטנדרטיזציה לעולם התיכון. במסגרת השקפתו זו יצר סדרה של 800 מנגנונים מכניים שונים, שראה בהם מעין אבני יסוד שניתן להשתמש בהן בצרופים שונים לצורך יצירת מכונות שיוכלו לשרת כל תכלית. 220 מנגנונים מתוך סדרה זו מוצגים כיום באוניברסיטת קורנל בארצות-הברית.

עיקר מומחיותו של רולו היה בתחום הקינמטיקה תחום שהתפתח מאוד עם פיתוח מנוע הקיטור, וביתר שאת עם פיתוח מנוע הבעירה הפנימית, אשר לרולו הייתה תרומה לפיתוחו. רולו טען שכל מכונה ניתנת לתיאור כ"שרשרת קינמטית" (kinematic chain) של חוליות המחוברות זו לזו, והמאלצות זו את תנועתה של זו. ביסודה של כל שרשרת כזו נמצאים ה"צמדים הקינמטיים" (kinematic pairs), שתי חוליות המחוברות זו לזו, שצורתן ואופן החיבור ביניהן מעניק להן תנועה ייחודית.

## מספריו (רשימה חלקית)
* **המתכנן** (Der Constructeur) 
* **קינמטיקה של מכונות** (Kinematics of Machinery)

## ראו גם
* משולש רולו

## לקריאה נוספת
* Francis C. Moon: Franz Reuleaux: Contributions to 19th C. Kinematics and Theory of Machines. Sibley School of Mechanical and Aerospace Engineering. Cornell University
* Francis C. Moon: The Machines of Leonardo Da Vinci and Franz Reuleaux. Springer

## קישורים חיצוניים

* Kinematics of Machinery* (1875). ebook [http://kmoddl.library.cornell.edu/bib.php?m=1*  KMODDL - Kinematic Models for Design Digital Library]
* The Constructor* (1861) ebook [http://kmoddl.library.cornell.edu/bib.php?m=4* KMODDL - Kinematic Models for Design Digital Library]
* אוסף רולו באוניברסיטת קורנל.

קטגוריה:חברי האקדמיה המלכותית השוודית למדעים
קטגוריה:מהנדסים גרמנים
קטגוריה:ממציאים גרמנים
קטגוריה:מהנדסי מכונות גרמנים
קטגוריה:בוגרי האוניברסיטה הטכנית של ברלין
קטגוריה:גרמנים שנולדו ב-1829
קטגוריה:גרמנים שנפטרו ב-1905
קטגוריה:בוגרי מכון קרלסרוהה לטכנולוגיה
נמסידיים

**נמסידיים** (שם מדעי: Nemesiidae) היא משפחת עכבישאים החיים בצינורות באדמה ובראש הצינור ישנה דלת מלכודת. בעבר הם היו שייכים למשפחה Dipluridae.

אלו עכבישים גדולים יחסית ומזכירים במראם טרנטולות. הנקבות של הגדולים שבהם יכולים להגיע לאורך 4 ס"מ והם בעלי רגליים ארוכות וחזקות.

הם ממתינים במחילות רוב זמנם ויוצרים דלת עם צירים. הם פותחים את הדלת כדי לרדוף אחרי טרף שמפעיל אותה ואז חוזרים לטרוף אותו בתוך המחילה. אצל כמה מינים מחובר אליה גם צינור.

## סוגים

## קישורים חיצוניים

קטגוריה:בעלי חיים שתוארו ב-1892
קטגוריה:טקסונים שתוארו בידי אז'ן סימון
קטגוריה:מיגלומורפה
קתזיניים

ממוזער|עכביש מהסוג Stasimopus במאורתו.
**קתזיניים** (שם מדעי: Ctenizidae) היא משפחת עכבישאים המצויים בכמה אזורים טרופיים וסובטרופיים והם חיים במחילות בעלות דלת מוסווית על ידי עלים, טחבים ונשורת המסווה אותה מטרף כמו חרקים ופרוקי-רגליים נוספים. מינים אחרים פשוט חיים בצינורות רגילים וטורפים כל חרק שמתקרב אליהם.

הם בעלי גוף בצבע שחור עד אדמדם ובעלי שערות רבות. הרגליים גדולות והבטן מעוגלת. הם מזכירים מעט עכבישי טרנטולה במראם אך קטנים יותר.

מינים אלה לא נודדים הרחק ממחילותיהם וממתינים בה רוב הזמן לטרף. היוצא מן הכלל הוא בעונת הרבייה אז הזכרים מחפשים נקבות הגדולות מהם ועלולות לטרוף אותם. בשביל שלא יעשו זאת הם מביאים לנקבות "מתנה" אותה הנקבה תאכל תוך כדי ההזדווגות.

## מיון
*משפחה **קתזיניים** (Ctenizidae)
**סוג *Baltocteniza *- נכחד
**סוג *Bothriocyrtum *
**סוג *Cteniza *
**סוג *Cyclocosmia*
**סוג *Cyrtocarenum *
**סוג *Electrocteniza *- נכחד
**סוג *Latouchia *
**סוג *Stasimopus *
**סוג *Conothele *
**סוג *Hebestatis*
**סוג *Ummidia*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1887
קטגוריה:טקסונים שתוארו בידי טמרלן טורל
קטגוריה:מיגלומורפה
ברית השמאל הדמוקרטי

[ממוזער|המטה הרשמי של המפלגה ב[ורשה|וורשה]]

**ברית השמאל הדמוקרטי** (בפולנית: **Sojusz Lewicy Demokratycznej**) או בקיצור **SLD** היא מפלגה בפולין הדוגלת בעקרונות שמאל-מרכז סוציאל-דמוקרטי.

המפלגה הוקמה בשנת 1999 בעיקר על ידי פורשי מפלגת הסוציאל-דמוקרטיה של רפובליקת פולין, (שהיו בעברם אנשי מפלגת הפועלים המאוחדת הפולנית).

בפרלמנט האירופי הייתה המפלגה חברה במפלגת הברית הפרוגרסיבית של סוציאליסטים ודמוקרטים.

## אידאולוגיות
בסוגיות חברתיות, למפלגה סדר יום ליברלי. בכלל זה היא קוראת להפרדת הדת מהמדינה בפולין, שוויון בין נשים לגברים, היתר ביצוע הפלות, חינוך מיני בבתי ספר, ועוד. בכלכלה, המפלגה תומכת בהתערבות ממשלתית רחבה במשק, במטרה לחתור להעמקת השוויון החברתי-כלכלי בפולין. בכלל זה ברית השמאל הדמוקרטי מביעה תמיכה בהגדלת הרגולציה, העצמת המס הפרוגרסיבי, חיזוק איגודי העובדים והלאמה של מערכת הבריאות. ביחס לאיחוד האירופי היא מחזיקה בעמדה חיובית מאוד ודוגלת בהעמקה רחבה של האינטגרציה של פולין באירופה.

## היסטוריה

לפני הבחירות הכלליות בפולין בשנת 2015 היא החזיקה ב-34 מושבים בסיים. ב-2015 לא היו לה מושבים בסיים או בסנאט של פולין וזאת פעם ראשונה בהיסטוריה של פולין שאף מפלגת שמאל לא חברה בפרלמנט הפולני. לאחר הבחירות בשנת 2019 שבה לפרלמנט.

## ראו גם
* מפלגות בפולין

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פולין: מפלגות
קטגוריה:מפלגות שהוקמו ב-1999
קמרון דאלאס

**קמרון אלכסנדר דאלאס** (באנגלית: **Cameron Alexander Dallas**; נולד ב-8 בספטמבר 1994) הוא שחקן, זמר, דוגמן, יוצר ואיש מדיה אמריקאי.

## חיים אישיים
דאלאס נולד במחוז לוס אנג'לס שבקליפורניה. אמו ג'ינה, גידלה אותו ואת אחותו סיירה. קמרון הוא חצי סקוטי, רבע גרמני ורבע מקסיקני.

## קריירה
דאלאס החל את הקריירה שלו ב-2012 כששיתף סרטונים מצחיקים באורך שש שניות, ברשת החברתית VINE. בשנת 2013, בארט בראדלון הקים את "MAGCON". מאגקון הם חבורת בנים יוצרי מדיה (אינסטגרם, יוטיוב ,VINE), שעושים מסע הופעות בכל העולם בשם "MAGCON TOUR", וביניהם: קמרון דאלאס, נאש גרייר, אהרון קרפנטר, טיילור קניף, ג'ק&ג'ק, שון מנדס ועוד רבים.

ב-2013 יצא להקרנות סרט האנימציה "the frog kingdom" ובו גילם דאלאס את פרדי.

ב-2014 לדאלאס היה כבר יותר מ-8.1 מיליון עוקבים ב-VINE, בחשבון הטוויטר יותר מ-8.53 מיליון עוקבים, ו-15 מיליון עוקבים באינסטגרם. ב-12 בדצמבר 2014 יצא הסרט "Expelled" שבו שיחק דאלאס את הדמות הראשית (פליקס אוניל). בחודש מאי 2015, דאלאס ככב בשני פרקים בסדרה "American Odyssey". באותה שנה, הסרט שיחק דאלאס בסרט "The Outfield" לצד חברו הטוב, נאש גרייר ולצד קרוליין סאנשיין, הסרט הוקרן לראשונה ב-10 בנובמבר 2015. ב-2015 יצא הסינגל הראשון של דאלאס, "She bad", ואחריו יצא הסינגל שיתוף הפעולה של דניאל סקיי ושל קמרון דאלאס לשיר "All I want". ב-17 בדצמבר "צ'סינג קמרון" (Chasing Cameron) - הדוקו-סדרה של קמרון יצא להקרנת בכורה בחברת הטלוויזיה האמריקאית "נטפליקס". צפויות עוד הופעות של "MAGCOM TOUR" ב-2017.

## סרטים

## סדרות

## פרסים ומועמדויות

## קישורים חיצוניים

* 

קטגוריה:ויקיפדיה: ערכים של משתמשים חדשים
קטגוריה:שחקני קולנוע וטלוויזיה אמריקאים
קטגוריה:טיקטוקרים אמריקאים
קטגוריה:זוכי פרס בחירת הנוער
קטגוריה:פורבס 30Under30
קטגוריה:אמריקאים שנולדו ב-1994
ארגון יהודי עולמי להשבת רכוש

350px|ממוזער|שמאל|לוגו הארגון
**ארגון יהודי עולמי להשבת רכוש** (איל"ר, World Jewish Restitution Organization) הוא ארגון שמשימתו היא השבת רכוש קהילתי יהודי ורכוש יהודי פרטי ללא יורשים, שנגזלו או אבדו במהלך השואה. הארגון פועל בארצות מרכז ומזרח אירופה למעט גרמניה ואוסטריה.

## הארגון
בעקבות נפילת ברית המועצות והמשטרים הקומוניסטים במזרח אירופה חברו יחד שמונה ארגונים יהודיים גדולים כדי להקים את הארגון. הוא החל לפעול בחודש אפריל 1993. באותה שנה נחתמה אמנה בינו לבין ממשלת ישראל לשם הסדרת שיתוף הפעולה ביניהם.

הארגון מאוגד כעמותה. במסגרתו מתקיימים מועצה וועד מנהל שלארגונים המייסדים והשותפים ולממשלת ישראל יש נציגים בהם.

המנכ"ל בפועל של הארגון (2017) הוא נחליאל דיסון. מטה הארגון ממוקם בירושלים.

## פעולת הארגון והישגיו
הארגון פועל ב-18 מדינות שונות במרכז ומזרח אירופה. הוא מקיים בהן מגעים עם ממשלות ורשויות מקומיות בנוגע להחזרת רכוש יהודי שאבד ונשדד - רכוש קהילתי ורכוש פרטי של אנשים שלא נותרו להם יורשים. היכן שהשבת הרכוש אינה אפשרית פועל הארגון לשם תשלום פיצויים עבורו.

הארגון הקים קרנות בארבע מדינות - פולין, רומניה, ליטא והונגריה - בשיתוף פעולה עם הקהילות היהודיות המקומיות בהן לשם טיפול בתביעות להשבת רכוש. הוא משתמש בנכסים שהוא מצליח להשיב לשם עזרה לניצולי השואה ולקהילות היהודיות באותן מדינות.

הארגון היה גם צד להסדר שהושג בין השאר בהתערבותו עם ממשלת שווייץ והבנקים השווייצריים בשנת 1999. במסגרת ההסדר שילמו הבנקים סכום של 1.25 מיליארד דולר.

הארגון פועל בשיתוף פעולה עם ועידת התביעות להשבת חפצי אמנות, חפצי יודאיקה ותשמישי קדושה יהודיים שנגנבו או אבדו בשואה.

פעולות נוספות של הארגון:
*השתתפות בוועידת נכסי תקופת השואה בפראג בשנת 2009, שבעקבותיה ניתנה הצהרת טרזין
*השתתפות בניסוח המסמך **הנחיות ונהלים מועדפים להשבת נכסי נדל"ן שהופקעו או שנתפסו בידי ה[[נאציזם|נאצים]], הפשיסטים ומשתפי הפעולה עמם בתקופת השואה בשנים 1939–1945**, אשר נוצר בעקבות הצהרת טרזין ובו תמכו 43 מדינות
*השתתפות בוועידה בפראג לסקירת נכסי נדל"ן ב-2012, שבה נטלו חלק 39 מדינות האיחוד האירופי וארגונים לא ממשלתיים
*תמיכה בפיתוח המכון האירופי למורשת השואה שהוקם בצ'כיה ב-2010.

פעילות הארגון הביאה לאיסוף מידע אודות אלפי נכסים יהודים ציבוריים בארצות השונות - בתי ספר, בתי כנסת, מוסדות רפואיים ומוסדות תרבות. פעילותו הביאה עם השנים להקמת ועדות חקירה ציבוריות במדינות שונות, שריכזו חומר היסטורי על השואה וסייעו ליצירת הסדרים להשבת רכוש יהודי שנגזל.

ב-4 במרץ 2026 החזירה פולין ליוון 91 פריטים שהנאצים גנבו מיהודי יוון, בהם פרוכת לארון קודש, מעיל לספר תורה ורימון לספר תורה. הפריטים הוחזרו לבקשת הארגון, והועברו בטקס מיוחד מהמכון ההיסטורי היהודי בוורשה לידי המוזיאון היהודי של יוון באתונה, שם הם יוצגו בתצוגה מיוחדת.

## קישורים חיצוניים
* אתר הארגון
* על איל"ר באתר מרכז הארגונים של ניצולי השואה בישראל
* 
* 

## הערות שוליים

קטגוריה:ארגונים יהודיים
קטגוריה:גזל ואובדן רכוש יהודי בשואה
עכביש הבועה

**עכביש הבועה** (שם מדעי: *Argyroneta aquatica*) הוא מין של עכביש יחידי בסוגו ממשפחת הסיביידיים. זהו אחד העכבישים היחידים החיים כמעט לחלוטין מתחת למים, בעיקר באגמים ברחבי אירואסיה כולל באקלימים ממוזגים.

## מאפיינים
אורכו של העכביש 1-1.5 ס"מ. צבעו משתרע מכתום עד לחום כהה ושחור והבטן אפורה ושעירה. בניגוד לרב העכבישים הזכרים גדולים יותר מהנקבות ב-30%, דבר המקל עליהם להתגבר על טרף זריז. העכביש נושם אוויר אותו הוא אוסף בין שערות הבטן והרגליים וכך נושם מתחת למים. עכביש זה יכול לחיות במשך כשנתיים.

העכביש ניזון מתחת למים ומצוי בעיקר ליד עשבי מים, בהם הוא אורב לטרפו. הוא ניזון מחרקי מים, סרטנים, זחלי יתושים ומדפניות. הוא עצמו עלול להיטרף על ידי צפרדעים ודגים.

העכבישים משני המינים מקימים בועה אותה הם בונים מאוויר בין העשבים המימיים. בתוכה הם מזדווגים, אוכלים ומתרבים.

## קישורים חיצוניים

* 

קטגוריה:בעלי חיים שתוארו ב-1758
קטגוריה:טקסונים שתוארו בידי קרל אלכסנדר קלרק
בועה
קטגוריה:פרוקי רגליים יחידים בסוגם
קטגוריה:אירופה: עכבישים
קטגוריה:פאונת מים מתוקים באירופה
קטגוריה:בעלי חיים חצי-מימיים
מלכודניים

**מַּלְכּוֹדָנִיִּים** (שם מדעי: Idiopidae) היא משפחת עכבישאים בעלי גוף גדול הדומים לטרנטולות. המלכודניים חיים בצינורות באדמה ובראש הצינור ישנה דלת מלכודת.
## מאפיינים
מינים אלה מעט ארסיים ואצל כמה מינים ישנם דורבנות על הרגליים למטרות הגנה מאויבים. רוב זמנם הם שוכנים במחילות באדמה ומשתמשים בדלת מוסווית ממנה הם מגיחים ותופסים חרקים לא שעוברים לידה. לכמה מינים יש מספר צינורות למבנים.

הם חיים בעיקר באזורים הטרופיים והסובטרופיים.

## סוגים
**Aganippe*
**Anidiops*
**Eucyrtops*
**Idiosoma*
**Arbanitis*
**Blakistonia*
**Cantuaria*
**Cataxia*
**Euoplos*
**Misgolas*
**Genysa*
**Hiboka*
**Neocteniza*
**Scalidognathus*
**Ctenolophus*
**Galeosoma*
**Gorgyrella*
**Heligmomerus*
*מלכודן (*Idiops*)
**Segregara*
**Titanidiops*
**Prothemenops*
## לקריאה נוספת
* 
## קישורים חיצוניים

## הערות שוליים

קטגוריה:בעלי חיים שתוארו ב-1892
קטגוריה:טקסונים שתוארו בידי אז'ן סימון
קטגוריה:מיגלומורפה
הלן ג'ייקובס

**הלן האל ג'ייקובס** (באנגלית: **Helen Hull Jacobs**; 6 באוגוסט 1908 – 2 ביוני 1997 בגלוב, טריטוריית אריזונה, ארצות הברית) הייתה טניסאית יהודייה-אמריקאית. בשנת 1936 דורגה במקום הראשון בעולם לנשים. היא זכתה ב-9 טורנירי גראנד סלאם מהם 5 ביחידות - 4 זכיות רצופות באליפות ארצות הברית הפתוחה (1932 - 1935) וזכייה אחת באליפות וימבלדון (1936). היא השתתפה ב-16 משחקי גמר, 11 מהם ביחידות (מקום עשירי בכל הזמנים) וב-24 משחקי חצי גמר (מקום תשיעי בכל הזמנים) בטורנירי גראנד סלאם.

ג'ייקובס ניחנה בחבטות הגשה והנחתה חזקות, אבל מעולם לא הצליחה ללמוד להכות חבטת כף יד שטוחה, על אף החברות שלה והאימון בהדרכתו של ביל טילדן.

## קורות חיים
ג'ייקובס נולדה בגלוב שבטריטוריית אריזונה, בתם של רולנד ג'ייקובס, איש עסקים, יולה האל ג'ייקובס. אמה, היא צאצאית ישירה של קרטר ברקסטון, מחותמי וירג'יניה על הכרזת העצמאות של ארצות הברית; אביה הגיע לגלוב מהחוף המזרחי כמשקיע עיקרי בחברת "מיאמי קופר", מכרה נחושת ענקי שהתגלה כמה שנים לפני הולדתו של ג'ייקובס. בשנת 1914 עברה עם משפחתה לסן פרנסיסקו. אביה היה יהודי אך היא זיהתה עצמה לאורך חיה כנוצרית אפיסקופלית. היא התחנכה בברקלי, קליפורניה והתאמנה ביחד עם יריבתה הגדולה ביותר הלן וילס, שאותה ניצחה במשחק גמר אחד בטורניר גראנד סלאם (אליפות ארצות הברית הפתוחה) והפסידה לה ב-6 משחקי גמר בטורנירי גראנד סלאם (4 באליפות וימבלדון, 1 באליפות ארצות הברית הפתוחה ו-1 באליפות צרפת הפתוחה).

ג'ייקובס זכתה בגביע וייטמן 10 פעמים (1927, 1929, 1932 - 1937, 1939).

בשנת 1933 הייתה ג'ייקוב לטניסאית הראשונה ששיחקה טניס במכנסי שורט "גבריים".

ג'ייקובס הייתה ידועה כלסבית. היא הייתה בזוגיות עם הנרייטה בינגהם (1934 - 1943), בתו של המו"ל ושגריר ארצות הברית בבריטניה, רוברט בינגהם. מאוחר יותר בחייה, בת הזוג שלה הייתה וירג'יניה גורני. היא פרשה מטניס בשנת 1947.

במלחמת העולם השנייה שרתה ג'ייקובס כקצינה בדרגת קומנדר במודיעין של הצי האמריקאי, אחת מחמש נשים שהגיעו לדרגה זו בחיל הים האמריקאי.

ג'ייקובס הייתה גם סופרת, בסוף שנות העשרים של המאה ה-20 פרסמה סיפורים קצרים, היא פרסמה שני מדריכי טניס וב-1936 פרסמה אוטוביוגרפיה. בהמשך הקריירה שלה פרסמה עוד 15 ספרים, רובם רומנים לבני נוער וחלקם תחת שם העט "H. Braxton Hull". נוסף לכך, עסקה בחקלאות ועיצוב בגדי ספורט.

ג'ייקובס נפטרה מדום לב ב-2 ביוני 1997.

## תארים והישגים
* בשנת 1933 נבחרה ג'ייקובס לאתלטית השנה בעולם על ידי סוכנות הידיעות Associated Press (AP).
* בשנת 1962 זכתה ג'ייקוב להיכלל בהיכל התהילה הבינלאומי של הטניס.

## קישורים חיצוניים

* 
* ביוגרפיה באתר anb.org
* 

## הערות שוליים

קטגוריה:אמריקאים ילידי אריזונה
קטגוריה:ספורטאים יהודים אמריקאים
קטגוריה:טניסאיות אמריקאיות
קטגוריה:טניסאיות יהודיות
קטגוריה:טניסאיות להט"ביות
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:סופרות ילדים ונוער יהודיות
קטגוריה:כותבות אוטוביוגרפיה אמריקאיות
קטגוריה:כותבי אוטוביוגרפיה אמריקאים
קטגוריה:סופרות יהודיות אמריקאיות
קטגוריה:אריזונה: ספורטאים
קטגוריה:אמריקאיות שנולדו ב-1908
קטגוריה:אמריקאים שנולדו ב-1908
קטגוריה:אמריקאיות שנפטרו ב-1997
קטגוריה:אמריקאים שנפטרו ב-1997
בוואור דה ליל

סר **הנרי דה בוואור דה ליל** (; 27 ביולי 1864 – 16 ביולי 1955) היה גנרל בצבא בריטניה אשר פיקד על כוחות במלחמת העולם הראשונה.

## ביוגרפיה
### תחילת דרכו
ליל נולד ב-27 ביולי 1864 באי גרנזי השייך לאימפריה הבריטית. הוא התחנך באי הסמוך, ג'רזי. בשנת 1882 נרשם ללימודים באקדמיה הצבאית המלכותית בסנדהרסט, וב-1883 התגייס לצבא בריטניה והוצב ברגימנט חיל הרגלים דורהאם (D.L.I.). בין 1885-1886 הוצב במצרים ולחם במלחמה המהדית. על חלקו במהלך המלחמה קיבל את אות השירות המצוין. ב-1887 הוצב בהודו הבריטית, וב-1 באוקטובר 1891 קודם לדרגת קפטן. הוא התפרסם כפרש מומחה וספורטאי מצטיין, ושימש כראש נבחרת הפולו של הגדוד שלו. בהנהגתו, זכתה הנבחרת באליפויות רבות בין יחידות בריטיות או בין הבריטים להודים הילידים. ב-1899 למד במכללה צבאית, ולאחר מכן הועבר לרגימנט הדרגונים ה-5 של המשמר (הנסיכה שארלוט מוויילס). הוא פיקד על יחידות פרשים במהלך מלחמת הבורים השנייה, נפצע קשה באוגוסט 1900, ואוזכר בשדרים שלוש פעמים. ב-1 בינואר 1902 קיבל קידום לדרגת קבע של מייג'ור, ודרגת כבוד של לוטננט קולונל. במאי של אותה שנה הוחזר לבריטניה. הלורד קיצ'נר (מפקד הצבא הבריטי בסוף מלחמת הבורים) תיאר אותו כ"קצין בעל אופי יוצא מן הכלל". ב-1903 הוא מונה לסגן מפקד רגימנט הדרגונים המלכותי ה-1, וב-1906 מונה למפקד הרגימנט. ב-1910 הוצב כקצין מטה במחנה אלדרשוט, וב-1911 הועלה לדרגת בריגדיר מונה למפקד בריגדת הפרשים ה-2.

### מלחמת העולם הראשונה

עם פרוץ מלחמת העולם הראשונה באוגוסט 1914, הוכפפה בריגדת הפרשים ה-2 תחת קורפוס הקלעים (Machine Gun Corps) ונשלחה אל חזית המערבית. הוא פיקד על הבריגדה במהלך קרב מונס. ב-12 באוקטובר של אותה שנה, הועלה ליל לדרגת מייג'ור גנרל ומונה למפקד דיוויזיית הפרשים ה-1. הוא פיקד על הדיוויזיה במהלך קרבות שונים בחזית המערבית, וב-27 במאי 1915 מונה למפקד הדיוויזיה ה-29. באפריל של אותה שנה הדיוויזיה שלו לקחה חלק חשוב במערכת גליפולי ובקרבות על הכפר קריתיה. ביולי מונה למפקד הזמני של הקורפוס ה-9, ובינואר 1916 הוחזר לפקד על הדיוויזיה ה-29 אשר נשלחה לחזית המערבית. הוא פיקד על הדיוויזיה במהלך הקרב על הסום, קרב אראס, הקרב השני על האן, קרב מסין, קרב פשנדל וקרב קמברה. ליל היה ידיד קרוב של אדמונד אלנבי. ביוני 1917 נקרא אלנבי לעזוב את פיקודו על הארמייה השלישית ולפקד על חיל המשלוח המצרי. ליל נפגש עם אלנבי במלון בלונדון, ושם אלנבי קונן בפניו שהוא אינו רוצה בתפקיד והוא עתיד להיכשל בו. ליל ניחם אותו באמצעות נבואות מהתנ"ך על ישועת ירושלים, וניבא שהעיר הקדושה תיפול בידי בריטניה עוד באותה שנה. כאשר ירושלים אכן נפלה בדצמבר של אותה שנה, נקרא ליל לשאת נאום לכבוד המאורע בסנט מרטין בשדות. במרץ 1918 הוא הועלה לדרגת לוטננט גנרל ומונה למפקד הקורפוס ה-13. באפריל של אותה שנה מונה למפקד הקורפוס ה-15, לחם עמו במתקפת מאה הימים, ופיקד עליו עד סיום המלחמה.

### אחריתו
ב-1919 הוא מונה למפקד הפיקוד המערבי, וב-1926 פרש מהצבא בדרגת גנרל מלא. לאחר פרישתו שימש כמאמן פולו. ליל היה גם סופר, וחוץ מזיכרונותיו פרסם גם שני ספרים אוטוביוגרפיים למחצה על פולו. בין ניירותיו נמצאו גם טיוטות רבות שלא פורסמו מעולם. הוא מת בלונדון ב-16 ביולי 1955 בגיל 90.

## קישורים חיצוניים
* בוואור דה ליל 
* 

קטגוריה:מעוטרי אות השירות המצוין
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מסדר האמבט: אבירים וגבירות מפקדים
קטגוריה:גנרלים בריטים במלחמת העולם הראשונה
קטגוריה:מפקדי גייסות בצבא בריטניה במלחמת העולם הראשונה
קטגוריה:ציון לשבח (בריטניה)
קטגוריה:בריטים שנולדו ב-1864
קטגוריה:בריטים שנפטרו ב-1955
משולש ואן ארקל-קטלאר

ממוזער|300x300px|משולש ואן ארקל-קטלאר
**משולש ואן ארקל-קטלאר** (או משולש קטלאר; אנגלית: **Van Arkel–Ketelaar triangle**) הוא מודל גרפי המשמש **להערכת** סוג הקשר הכימי בתרכובות על בסיס ערכי האלקטרושליליות של האטומים המרכיבים את התרכובת.

המודל הוצע על ידי הכימאי הגרמני, אנטון אדוארד ואן ארקל (1893–1976), והכימאי ההולנדי, יאן ארנולד אלברט קטלאר (1908–2001).

## המודל
המודל מורכב ממערכת צירים דו-ממדית, אשר במרכזה נמצא משולש שווה-צלעות המחולק ל-3 שטחים עיקריים, המייצגים, כל אחד, סוג קשר כימי מסוים: מתכתי, יוני וקוולנטי.

על מנת לקבוע מהו סוג הקשר עבור תרכובת נתונה, יש לבדוק מהו הערך הממוצע של האלקטרושליליות של האטומים המרכיבים את התרכובת (ציר ה-X), ואת ההפרש (בערך מוחלט) בין ערכי האלקטרושליליות של האטומים המרכיבים את התרכובת (ציר ה-Y). לאחר קביעת הערכים, יש להצליבם על גבי המשולש. **השטח בו נמצאת הנקודה בה הערכים מתכנסים מייצג את סוג ה[[קשר כימי|קשר הכימי]] בתרכובת.**

**הערה:** ציר ה-X במודל מתחיל מהערך 0.8 ולא מ-0, כיוון שזהו ערך האלקטרושליליות הנמוך ביותר האפשרי - עבור צסיום. הציר מסתיים ב-4, שזהו הערך המרבי האפשרי - פלואור.

## דוגמאות

## ראו גם
* קשר כימי
* אלקטרושליליות

## קישורים חיצוניים

* משולש קטלאר, youtube

קטגוריה:קשרים כימיים
2017 02
רטטוסק

[ממוזער|רטטוסק בכתב יד [איסלנדי מהמאה ה-17. מסיבה לא ברורה, רטטוסק נראה כאן בעל קרן]]
**רָטַטוֹסְק** (בנורדית עתיקה: **Ratatoskr**) הוא סנאי אגדי מהמיתולוגיה הנורדית, החי על העץ יגדראסיל. רטטוסק רץ הלוך ושוב על העץ, ומעביר מסרים מעליבים בין הדרקון נִידְהֵג החי בשורשי העץ, לנץ ודפולניר החי בראשו, וכך מתגרה בשניהם וגורם להם לכרסם את העץ כל אחד מכיוונו שלו.

השם "רטטוסק" הוא ככל הנראה הלחם של המילים "rata" ("מטייל") ו-"toskr" ("ניב"), היינו "הניב המטייל" או "הניב המטפס". חוקרים אחרים סוברים שהשם מושאל מאנגלית עתיקה, וכי "rata" הוא למעשה "ræt" ("עכברוש"). יש הסבורים שמקור המיתוס הוא במנהג של הסנאי האדום להשמיע קריאת אזהרה בכל פעם שהוא חש בסכנה.

## קישורים חיצוניים

## הערות שוליים

קטגוריה:מיתולוגיה נורדית
קטגוריה:יצורים מיתולוגיים
קטגוריה:סנאים בתרבות
הלן ג'ורג'

**הלן ג'ורג**' (באנגלית: **Helen George**; נולדה ב-19 ביוני 1984) היא שחקנית אנגלייה. היא מוכרת בעיקר מהופעתה בתפקיד טריקסי פרנקלין בסדרת הדרמה של ה-BBC "מיילדת". ב-2015 השתתפה בעונה ה-13 של תוכנית הריאליטי "Strictly Come Dancing" של ערוץ BBC One. בן זוגה בתחרות היה הרקדן הסלובני Alja Skorjanec, והם סיימו במקום השישי.

## ביוגרפיה
הלן ג'ורג' נולדה בעיר ברמינגהאם. בראיון בעיתון "מטרו" ספרה שבילדותה רצתה להיות קופצת לרוחק, כמו גם רצתה להיות האישה הראשונה שמנהלת את מועדון הכדורגל אסטון וילה. בגיל 15 החליטה ג'ורג' שהיא רוצה לעבוד במחזות מוזיקליים, כשראתה הפקה של המחזמר "עלובי החיים". היא למדה בבית הספר התיכון לבנות אדגבסטון, ואחר כך למדה באקדמיה המלכותית למוזיקה בלונדון בלונדון ובבית הספר למשחק של ברמינגהאם.

## קריירה
ג'ורג' למדה תיאטרון מוזיקלי באקדמיה המלכותית למוזיקה. כשבועיים אחרי שסיימה את התואר קיבלה את התפקיד הראשון שלה במחזה "האישה בלבן". היא הייתה זמרת ליווי של אלטון ג'ון במהלך סיור הופעות. היא הופיעה בין השאר בארנה של ומבלי ובאלברט הול.

ג'ורג' לוהקה לתפקיד טריקסי בסדרה "מיילדת" של ערוץ BBC One המבוססת על ספר מאת ג'ניפר וורת'. בתחילה היא נבהלה מהאפשרות לעבוד עם שחקניות כמו פאם פריס וג'ני אגאטר. במסגרת התפקיד הוכשרה בטכניקות רפואיות שהיו מקובלות בשנות החמישים של המאה העשרים שכללו הסברים כיצד ליילד תינוק. בעונה הראשונה התאמנה בביתה יחד עם בעלה בדמות "האישה בהיריון", וכלב הטרייר שלהם שהיה "התינוק". ב-2012 הופיעה בארצות הברית בסיור לקידום הסדרה. עוד כיכבה ג'ורג' בווידאו קליפ של השיר "1901" של הזמרת בירדי.

באוגוסט 2015 פורסם שג'ורג' תתחרה בעונה ה-13 של תחרות הריקודים " Strictly Come Dancing". בן זוגה בתחרות היה הרקדן המקצועי Alja Skorjanec. על אף שקבלה מהשופטים ניקוד גבוה, היא הודחה בשבוע ה-11 לתחרות וסיימה במקום השישי.

## חיים אישיים
בדצמבר 2012 התחתנה ג'ורג' עם השחקן אוליבר בוט. הם הכירו כששיחקו יחד בסדרה "מלון בבילון", אבל מערכת היחסים ביניהם החלה מספר שנים אחר כך.

באוגוסט 2015 אישר נציג של ג'ורג' שבני הזוג נפרדים אחרי שלוש שנות נישואים.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות אוניברסיטת לונדון
קטגוריה:משתתפים בתוכניות מציאות בריטיות
קטגוריה:בריטיות שנולדו ב-1984
קטגוריה:בריטים שנולדו ב-1984
אוליבר סיפל

**אוליבר וולינגטון "בילי" סיפל** (באנגלית: **Oliver Wellington "Billy" Sipple**; 20 בנובמבר 1941 – 2 בפברואר 1989) היה חייל מארינס מעוטר, יוצא מלחמת וייטנאם. בספטמבר 1975 סיכל התנקשות בחייו של נשיא ארצות הברית, ג'רלד פורד.

## חייו
סיפל היה חייל מארינס, שירת במלחמת וייטנאם, גר בסן פרנסיסקו עם בן זוג ועבד בעבודות מזדמנות, בהן ברמן.

### סיכול ההתנקשות
ב-22 בספטמבר 1975 נורה הנשיא פורד בסן פרנסיסקו על ידי שרה ג'יין מור. מור החטיאה כי הכוונות של האקדח, שאותו קנתה באותו יום, לא היו מאופסות. כשעמדה לירות את היריה השנייה קפץ עליה אוליבר סיפל, הסיט את ידה והכדור שנורה לא פגע בנשיא. אדם אחד נפצע מריקושט.

### חשיפת זהותו המינית של סיפל בעקבות ההתנקשות
סיפל היה ידוע כהומוסקסואל בקרב הקהילה הגאה של סן פרנסיסקו, אך איש מבני משפחתו או מחבריו לעבודה לא ידע שהוא הומו. העיתונאים שסיקרו את סיכול ההתנקשות בנשיא גילו את דבר זהותו המינית. סיפל לא רצה שסיפורו יסוקר ולא רצה להתפרסם בתור מציל הנשיא, כדי למנוע פרסום זהותו המינית.

מספר עיתונאים וכן הרווי מילק, הפעיל לזכויות הקהילה הגאה, עשו לסיפל אאוטינג. מילק הסביר זאת בכך ש"הציבור צריך לדעת שהומואים הם לא רק מתאבדים מאחורי דלתות סגורות ואנסי ילדים [מילק לא התכוון לומר שהם כאלה. הוא רק התכוון לדימוי השלילי שלהם] אלא גם גיבורים". העיתונאי הרב קאן  טען שבחשיפת זהותו המינית של סיפל יש הוכחה לכך שהומוסקסואלים אינם "חלשים ולא-גיבורים מטבעם", כפי שרווח בדימויים הציבורי.

### מחאתו של סיפל, הידרדרותו ומותו
ממוזער|180px|מצבת קברו של סיפל
סיפל תבע את מילק ואת עיתון הסן פרנסיסקו כרוניקל ועיתונאים בעיתון, בשל חשיפת זהותו והוצאות הפומבית מהארון (מה שמכונה אאוטינג). 

הוא טען שלא משפחתו ולא מעסיקיו לא ידעו שהוא הומו, והחשיפה פגעה בו מול משפחתו וגרמה לפגיעה בו במקום עבודתו. 

הוא הפסיד בכל תביעותיו, אך הפסיקה נחשבת לאחת החשובות בכל הקשור לדיון בין הזכות לפרטיות לבין זכות הציבור לדעת. 

לימים עלה במשקלו בצורה מופרזת, הגיע למשקל 140 קילו, הפך לאלכוהוליסט, סבל מסכיזופרניה (אם כי ייתכן שאת ההידרדרות במצבו הנפשי אפשר לייחס לשירותו במלחמת וייטנאם) ומת מסיבוכים של דלקת ריאות בגיל 47. נקבר בבית הקברות הלאומי שער הזהב.

כשמת סיפל, שלח פורד מכתב תנחומים למשפחה. לימים נטען שהסיבה לכך שפורד לא הזמין את סיפל אל הבית הלבן אלא רק כתב לו מכתב הוקרה, הייתה זהותו המינית. בשנת 2001 הכחיש זאת פורד בתוקף.

## קישורים חיצוניים
* 
* פסק הדין בתביעה של סיפל נגד הארווי מילק והסן פרנסיסקו כרונקל

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:אנשי הכוחות המזוינים של ארצות הברית במלחמת וייטנאם
קטגוריה:ג'רלד פורד
קטגוריה:להט"בים אמריקאים
קטגוריה:אנשי צבא להט"בים
קטגוריה:אמריקאים שנולדו ב-1941
קטגוריה:אמריקאים שנפטרו ב-1989
רנו ז'יוואקאטר

**רנו ז'יוואקאטר** (בצרפתית: **Renault Juvaquatre**) היא מכונית משפחתית קטנה בעלת גוף קונכי, בגרסאות: סדאן, קופה, סטיישן ומסחרית (ואן).

"רנו ז'יוואקאטר" היא מתוצרת יצרנית הרכב הצרפתית **[[רנו]]** אשר יוצרה בין השנים 1937–1960.

סך הכול יוצרו 252,604 יחידות

## היסטוריה
המעצב לואי רנו, שעמד מאחורי תכנון ועיצוב הז'יוואקאטר התמקד בלקוחות חדשים שקודם לא רכשו מכוניות שיוצרו על ידי חברת רנו. היה דמיון רב בין דגם הז'יוואקאטר לדגם ה"אופל אולימפיה" הגרמני. הרנו ז'יוואקאטר הוצגה לראשונה בתערוכת הרכב של פריז בשנת 1937. גוף הפלדה היה מרותך לתוך פלטפורמת השלדה. הפנסים שולבו לתוך גוף הרכב. יצור הז'יוואקאטר צומצם משמעותית בתקופת מלחמת העולם השנייה.

מתחרי הדגם היו הסימקה 8 ופיג'ו 202, אשר יוצרו גם כן בצרפת.

## גרסאות
* 2 דלתות - סדאן
* 4 דלתות - סדאן (מאפריל 1939)
* 2 דלתות - קופה (1939–1946)
* 2 דלתות - ואן (מסחרית)
* 4 דלתות - סטיישן (הושקה בשנת 1957 בשם Daufinoisse)

## תמונות

קובץ:Voiture Ancienne - Flickr - besopha aka Renault Dauphinoise cropped to highlight the car.jpg| רנו ז'יוואקאטר סטיישן (Daufinoisse)
קובץ:White lady (10183950806).jpg| רנו ז'יוואקאטר, גרסת ואן, 2 דלתות (Daufinoisse)
קובץ:Renault Juvaquatre 1939.jpg| רנו ז'יוואקאטר, שנת 1939, 2 דלתות
קובץ:Juvaquatre four-door.jpg| רנו ז'יוואקאטר גרסת 4 דלתות
קובץ:Renault - Juvaquatre - 1946 - 1003 cc - 4 cyl - WBC 8980 - Kolkata 2014-01-19 5693.JPG| רנו ז'יוואקאטר, שנת 1946, 4 דלתות
קובץ:Renault BFK 4 Juvaquatre (5624999907).jpg| רנו ז'יוואקאטר גרסת 4 דלתות
קובץ:Renault Daufinoisse (1960), Dutch licence registration DE-29-31 pic1.JPG| רנו ז'יוואקאטר סטיישן, 2 דלתות (Daufinoisse)
קובץ:Renault Juvaquattre Break (4592634017).jpg| רנו ז'יוואקאטר סטיישן, 2 דלתות (Daufinoisse)
קובץ:Renault Dauphinoise Van (15974077453).jpg| רנו ז'יוואקאטר, גרסת ואן, 2 דלתות (Daufinoisse)
קובץ:Renault Juvaquatre (15905406724).jpg| רנו ז'יוואקאטר גרסת 2 דלתות


## קישורים חיצוניים

קטגוריה:מכוניות משפחתיות
קטגוריה:מכוניות סטיישן
קטגוריה:מכוניות מסחריות
קטגוריה:דגמי מכוניות שהושקו ב-1937
זיוואקטאר
קטגוריה:מכוניות צרפתיות
רנו ויוה ספורט

**רנו ויוה ספורט** (בצרפתית: **Vivasport**) היא מכונית מנהלים, 6 צילינדרים, מתוצרת יצרנית הרכב הצרפתית **[[רנו]]** אשר יוצרה בין השנים 1933–1938. בדצמבר 1934 הוצגה גרסה משודרגת, (נפח המנוע הוגדל ל-4,085 סמ"ק), אשר יוצרה עד פברואר 1938. 

מחיר הרנו ויוה ספורט בהשקתה היה 35,000 פרנק צרפתי לגרסת 4 דלתות סדאן.

לרנו ויוה ספורט שני סוגי דגמים, סדאן 4 דלתות וקופה-קונברטיבל 2 דלתות. סך הכול יוצרו 4,917 יחידות לשני הדגמים יחדיו.

## גרסאות
* גרסת "YZ1" - מנוע 3,620 סמ"ק, המפיק 80 כ"ס, (מהירות שיא - 125 קמ"ש), (יוצר מיולי 1933 - אוקטובר 1933), יוצרו 21 יחידות
* גרסה "YZ2" - יוצר בין ספטמבר 1933 לאוקטובר 1934, יוצרו 2,172 יחידות
* גרסה "YZ4" - יוצר בין ספטמבר 1934 לאפריל 1935, יוצרו 1,028 יחידות 
* גרסה " ACM 1", יוצרו 1,007 יחידות (מהירות שיא - 130 קמ"ש), (יוצר בין דצמבר 1934 - לספטמבר 1935). מחיר היחידה בהשקתה היה 32,400 פרנק צרפתי, לדגם סדאן 4 דלתות.
* גרסה "סוג BCT1", מנוע 4,085 סמ"ק, המפיק 95 כ"ס, יוצרו 82 יחידות, (יוצר מאוקטובר 1936 - פברואר 1937).
* גרסה "סוג BCY1", יוצרו 426 יחידות, (יוצר מפברואר 1937 - ספטמבר 1937).
* גרסה "סוג BCY2", יוצרו 181 יחידות, (אוקטובר 1937 - פברואר 1938).

## גלריה

Viva-Sport.jpg| רנו ויוה ספורט, גרסת קופה (גג נפתח)
Vivasport de mon oncle Noel Marcellin.jpg|רנו ויוה ספורט, גרסת קופה (גג נפתח)
Renault Viva Boucher.jpg|רנו ויוה ספורט, גרסת קופה (גג נפתח)


## קישורים חיצוניים

קטגוריה:מכוניות מנהלים
קטגוריה:מכוניות קבריולה
קטגוריה:דגמי מכוניות שהושקו ב-1933
ויוה ספורט
קטגוריה:מכוניות צרפתיות
בחוץ. לפני הדלת.

**בחוץ לפני הדלת** הוא מחזה שנכתב בשמונה ימים על ידי הסופר הגרמני וולפגנג בורכרט. ההנחה היא שהיצירה חוברה בין סתיו 1946 לינואר 1947. ב-13 בפברואר 1947 היא שודרה לראשונה כתסכית ברדיו הצפון-מערבי (Nordwestdeutscher Rundfunk), ובעקבותיו התקיימה הצגת הבכורה של היצירה כמחזה לבמה ב-21 בנובמבר 1947 בתיאטרון הקאמרי של המבורג (Hamburger Kammerspiele). המחזה נותר בצד טקסטים קצרים בפרוזה יצירתו העיקרית של וולפגנג בורכרט, שנפטר יום אחד לפני הצגת הבכורה בגיל 26.

במרכז העלילה ניצבת דמותו של בקמן, החייל הגרמני השב לביתו, שלאחר שלוש שנים בשבי שוב אינו מצליח להיקלט בחברה, המדחיקה את המלחמה ואת האידאולוגיה הנציונל-סוציאליסטית. השיבה הביתה, לה ייחל בקמן בחום משך תקופה כה ארוכה, הופכת לגביו לאכזבה מרה ולחווייה מנכרת. ובמקום שמחת ההתראות המחודשת הוא מתענה ברגשות אשם מהם לא עולה בידו להשתחרר.

בתחנות אותן הוא עובר בחיפושיו אחר מקום בחברה הבתר-מלחמתית מציב בקמן תביעות למוסריות ולאחריות בפני דמויות ייצוגיות שונות, וביניהן גם אלוהים והמוות. בסופו של דבר הוא מוצא את עצמו מנודה מהחברה ואינו זוכה למענה על שאלותיו.

הן השידור הרדיופוני והן הבכורה הבימתית של בחוץ לפני הדלת – לרבות כותרת המשנה "מחזה שאף תיאטרון אינו מעוניין לשחק ושום קהל אינו מעוניין לראות" – היו להצלחות ענקיות והפכו את בורכרט הבלתי מוכר למפורסם. רבים מבני דורו יכלו להזדהות עם גורלו של בקמן. מחזהו של בורכרט נתפס כזעקה של הדור הצעיר ששתק עד אז, ונחשב עד היום לאחד מהמחזות הבתר-מלחמתיים החשובים ביותר.

## ההתייחסות ליהודים במחזה
בורכרט סבל מנחת זרועו של המשטר הנאצי ונכלא בשל תוכנם של מכתבים, שאותם שלח הביתה בהיותו חייל. למרות זאת, ועל אף שבורכרט שירת בחזית המזרחית, על כל מוראותיה, כתיבתו עוסקת דווקא בסבלם של הגרמנים, כולל החיילים הפשוטים – שלגישתו היו קורבנות המשטר – ומתעלמת לגמרי מהשואה ומהסבל והרצח ההמוני במחנות הריכוז וההשמדה.

במחזה מגיע היבט זה לידי תמיהה רבתי. המחזה מתאר כאמור את שובו של החייל בקמן לבית הוריו, מהחזית הרוסית, כשהוא נכה ומובס. להפתעתו, על דלת הבית נמצא השלט "קרמר" במקום "בקמן". החייל מצלצל אפוא בדלת על מנת לברר מה קרה להוריו, לאחר שלושים שנים שבמהלכן התגוררו שם. והנה, הגברת קרמר פותחת את הדלת ומספרת לחייל את סיפור התאבדותם בגז של הבקמנים, כפי שתיארה מבקרת הספרות גיטה אבינור:

למרבה האבסורד, במחזה מזדעזע החייל בקמן דווקא מהאטימות והציניות של הגברת קרמר בכך שאינה מתאבלת על מות הוריו הזקנים – אשר לא עשו רעה לאיש ורק רצו לגרש את היהודים לפלסטינה – אלא מתלוננת על בזבוז הגז.

## התקבלות המחזה
המחזה עלה בהפקת בכורה בעברית בשנת 2017 בתיאטרון תמונע, כשהוא נושא את הכותרת המתורגמת המקורית בחוץ לפני הדלת. הבמאי היה מתיאס גהרט, שביים את המחזה קודם לכן בתיאטרון קרפלד-מנכנגלאדבאך בשנת 2014. בהפקה הישראלית, המתבססת באורח הדוק על תפיסתו המקורית של גהרט, עבד הבמאי עם השחקנים הישראליים של תיאטרון תמונע. התרגום העברי של גד קינר (קיסינגר) למחזה הוזמן ונתמך על ידי מכון גתה ישראל.

בגרמניה הועלה בחוץ לפני הדלת מאז 1947 למעלה מ-350 פעם בתיאטראות שונים, ותורגם לכ-40 שפות. המחזה הוצג במרכזי תיאטרון חשובים באירופה, יפן, וארצות הברית, והוצא לאור במהדורת כיס תחת הכותרת בחוץ לפני הדלת וסיפורים נבחרים", שנמכרה ביותר מ-2,25 מיליון עותקים.

## קישורים חיצוניים
* 

## הערות שוליים

קטגוריה:מחזות 1947
בריסטול 408

ממוזער|310px|בריסטול 408

**בריסטול 408, (Bristol 408)** - היא מכונית קופה יוקרתית, 2 דלתות, מתוצרת יצרנית המכוניות הבריטית **בריסטול** אשר יוצרה בין השנים 1963–1966. בסך הכל יוצרו 83 יחידות, אשר אופיינו על ידי מנוע V8 של חברת קרייזלר.

חברת "בריסטול" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.

בריסטול 408 היה הדגם השני שיוצר על ידי חברת בריסטול לאחר שנפרדה מחברת התעופה בריסטול אירופליין.

תאוצת הבריסטול 408 : 0-97 קמ"ש - 9.2 שניות.

## ראו גם
* בריסטול 400
* בריסטול 401
* בריסטול 402
* בריסטול 403
* בריסטול 404
* בריסטול 405
* בריסטול 406
* בריסטול 407
* בריסטול 409
* בריסטול 410
* בריסטול 411
* בריסטול 412
* בריסטול 603
* בריסטול פייטר

## לקריאה נוספת
* היסטורית מכוניות בריסטול  
* בריסטול 408 - נתונים טכניים  

## קישורים חיצוניים

קטגוריה:מכוניות קופה
קטגוריה:דגמי מכוניות שהושקו ב-1963
408
קטגוריה:מכוניות בריטיות
ממשלת האימפריה הרוסית

ממוזער
[ממוזער|460px|מועצת השרים ב[סטאבקה|סטאבקה הצארית, תחנת בראנוביצ'י, 14 ביוני 1915. שורה ראשונה: מבקר המדינה חריטונוב; הנסיך הגדול ניקולאי ניקולאייביץ'; ניקולאי השני; יו"ר מועצת השרים איוואן גורמיקין; שר חצר משק הצאר הרוזן פרדריקס. שורה שנייה: שר הפנים שצ'רבאטוב; שר הרכבות רוחלוב; שר החוץ סאזונוב; מפקד ראשי לענייני אדמות קריבושאיין; שר האוצר בארק; מפקד מטה הפיקוד העליון הגנרל יאנושקביץ'; שר המלחמה פוליבאנוב; שר המסחר והתעשייה שאחובסקוי.]]
ממשלת האימפריה הרוסית הייתה גוף הביצוע העליון במדינה שהוקמה ב-8 בספטמבר 1802 בשם **ועדת השרים של האימפריה הרוסית** (ברוסית: *Комитет министров Российской империи*, או *Комитетъ министровъ Россійской Имперіи* ברוסית שלפני המהפכה) והייתה אחראית לתיאום וניהול משרדי הממשל שהוקמו באותה עת ברפורמה הממשלתית של אלכסנדר הראשון. 

ב-19 באוקטובר 1905 קיסר האימפריה הרוסית ניקולאי השני חתם על צו לפיו הוועדה שינתה שמה למועצת השרים (ברוסית: *Совет министров Российской империи*) ושרי המדינה חויבו לדווח ליושב ראש המועצה על פעילות משרדיהם. קודם לכן, ועדת השרים לא ערכה ישיבות סדירות ואלה נערכו רק בנוכחות הצאר ולפיכך והיו תלויות בהחלטות הצאר. סמכויות הממשלה הורחבו והיא הפכה בפועל לגוף של הרשות המבצעת.

לאחר מהפכת פברואר 1917 המועצה הוחלפה על ידי ממשלת המעבר.
## מבנה
משנת 1905 הייתה הממשלה לגוף ניהול עיקרי במדינה ובראשה עמד יושב ראש מועצת השרים.

מועצת השרים כללה:
* שר פנים
* שר אוצר
* שר תחבורה
* שר חוץ
* שר משפטים
* שר המלחמה
* שר חינוך
* שר חצר משק הצאר
* שר הצי
* שר מסחר ותעשייה
* שר האדמות (עד 1915 — מפקד עליון לאדמות)
* מבקר המדינה
* ראש הסינוד הקדוש
## יושב ראש
יושב ראש ועדת השרים היה למעשה תוארו הרשמי של ראש ממשלת רוסיה באותם ימים. עד שנת 1810 כל ישיבות הוועדה נערכו בנוכחות הצאר, בשנת 1810 קנצלר האימפריה הרוסית ניקולאי רומיאנצב מונה לנציג הצאר בוועדה ושנתיים לאחר מכן הוועדה הפכה לחלק מהמועצה המדינית. משנת 1905 ליושב ראש מועצת השרים ניתנו סמכויות רבות יותר וישיבות הממשלה נערכו בתדירות גבוהה יותר וללא צורך בנוכחותו של הצאר. 
### ראשי ממשלת האימפריה הרוסית

## לקריאה נוספת
* Государственность России. М., 2001, кн. 4, стр. 136—139.

## הערות שוליים

*
קטגוריה:האימפריה הרוסית: פוליטיקה
רנו פרגאט

**רנו פרגאט** (בצרפתית: **Renault Frégate**) היא מכונית משפחתית בתצורת סדאן ובעלת 4 צילינדרים. הדגם מתוצרת יצרנית הרכב הצרפתית **[[רנו]]** אשר יוצר בין השנים 1951–1960.

הרנו פרגאט הוצגה ב-30 בנובמבר 1950 בפני עיתונאים, אבל הושקה רשמית בנובמבר 1951. סך הכל יוצרו מדגם זה 180,463 יחידות. בשנת 1956 הוצגה גרסת הסטיישן אשר נקראה רנו דומיין.

בשנת 1952 יוצרו 10,342 יחידות, בשנת 1953 יוצרו 27,878 יחידות ובשנת 1954 יוצרו 27,221 יחידות.

שארל דה גול, נשיא צרפת לשעבר, השתמש בסוף שנות ה-50 של המאה ה-20 ברנו פרגאט כרכב שרד (מודל 1957 עם בסיס גלגלים מוארך), לצד סיטרואן DS.

## גלריה

קובץ:Renault Frégate 2.jpg| רנו פרגאט (תמונה מספר 1)
קובץ:Renault Fregate Presidentiale (16340637200).jpg|רנו פרגאט, רכב שרד של נשיא צרפת משנת 1957 (תמונה מספר 2)
קובץ:Renault Fregate R1100 (1953) , Dutch licence registration PD-11-17 pic0.JPG|מבט לתא הנהג
קובץ:1959 Renault Frégate Transfluide interior.jpg|מבט למושב הקדמי
קובץ:Renault Fregate R1100 (1953) , Dutch licence registration PD-11-17 pic9.JPG| לוגו חברת רנו על דגם רנו פרגאט משנת 1953
קובץ:1956 Renault R1101 Amiral, 12 cv, 4 cylinders, 2141 cm3, pic2.JPG| רנו פרגאט משנת 1956
קובץ:La Frégate - Flickr - besopha.jpg| רנו פרגאט


## לקריאה נוספת
*  רנו פרגאט (בצרפתית)

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1951
פרגאט
קטגוריה:מכוניות צרפתיות
קטגוריה:מכוניות שרד
רנו קולוראל

**רנו קולוראל** (בצרפתית: **Renault Colorale**) היא מכונית בינונית, שיוצרה במספר תצורות, בעלת מנוע 4 צילינדרים. הקולוראל מתוצרת יצרנית הרכב הצרפתית **[[רנו]]** אשר יוצרה בין השנים 1950-1957.

לרנו קולוראל מספר תצורות: 4 דלתות סטיישן, 2 דלתות סטיישן, מסחרית 2 דלתות וטנדר\משאית קלה 2 דלתות. כמו כן, דגם המיועד לשימוש כמונית.

## תמונות

קובץ:1950 Renault Colorale pic1.JPG| רנו קולוראל, שנת 1950 סטיישן
קובץ:Renault Colorale 1950-1957 - Flickr - Joost J. Bakker IJmuiden (3).jpg| לוגו חברת רנו על דגם רנו קולוראל
קובץ:Renault Colorale 1950-1957 - Flickr - Joost J. Bakker IJmuiden (2).jpg| רנו קולוראל בגרסת טנדר
קובץ:Felibree-Piegut voiturepompier 01.JPG| רנו קולוראל בגרסת כבאית (משאית קלה) של שרותי הכיבוי
קובץ:Villemanoche-FR-89-Rassemblement 2014 des véhicules anciens-13.jpg| רנו קולוראל סטיישן


## לקריאה נוספת
* רנו קולוראל
* רנו קולוראל 1952-1957

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:טנדרים
קטגוריה:כבאיות
קטגוריה:דגמי מכוניות שהושקו ב-1950
קולוראל
קטגוריה:מכוניות צרפתיות
פני פריצקר

**פני סו פריצקר** (באנגלית: **Penny Sue Pritzker**; נולדה ב-2 במאי 1959) היא אשת עסקים יהודייה-אמריקאית, שכיהנה כמזכירת המסחר של ארצות הברית בקבינט של נשיא ארצות הברית ברק אובמה.

פריצקר הייתה האדם העשיר ביותר בממשל אובמה והונה נאמד נכון לפברואר 2017 בכ-2.4 מיליארד דולר, מקום 277 ברשימת עשירי ארצות הברית.

## ביוגרפיה
[ממוזער|250px|פני פריצקר עם [נשיא ארצות הברית ברק אובמה ונשיא אוקראינה פטרו פורושנקו, 2014]]
פני פריצקר נולדה בשיקגו, אילינוי, בתם של סו (לבית סנדל) ודונלד פריצקר. אביה היה איש עסקים ובן למקימי רשת המלונות הייאט. משפחתה של פריצקר היא מהמשפחות האמידות בארצות הברית, והיא שולטת בחברת המכולות טריטון קונטיינר אינטרנשיונל. פריצקר גדלה והתחנכה בשיקגו. היא קיבלה תואר בכלכלה מאוניברסיטת הרווארד בשנת 1981 ובשנת 1985 קיבלה פריצקר תואר JD במשפטים ותואר MBA מאוניברסיטת סטנפורד.

בשנת 1987, ייסדה פריצקר פרויקט מגורים תחת חסותה של רשת המלונות היאט, המספק דיור יוקרתי לקשישים כחלופה לסיעוד. בשנים 1994-1991 כיהנה פריצקר כיו"ר בנק סופריור באילינוי. בשנת 1998 נמנתה עם מייסדי חברת "The Parking Spot", הפועלת בתחום הפעלת חניונים בנמלי תעופה שונים בארצות הברית.

### קריירה פוליטית
לפריצקר קשר ידידותי עם ברק ומישל אובמה שתחילתו בשנת 1990. כאשר הוא היה מרצה מן החוץ באוניברסיטת שיקגו, אובמה ומשפחתו התארחו לעיתים תכופות בבית ההארחה של פריצקר בימת מישיגן. פריצקר כיהנה כיו"ר המטה לגיוס כספים עבור אובמה, שרשם שיא בגובה התרומות שגויסו אי פעם לקמפיין לנשיאות. נוסף על כך, פריצקר תרמה כמעט חצי מיליון דולר למועמדים דמוקרטיים אחרים מאז הבחירות לנשיאות ארצות הברית 2000.

ב-2013 בחר בה אובמה לתפקיד מזכירת המסחר של ארצות הברית, תפקיד שבו כיהנה במשך שלוש שנים.

## חיים אישיים
פריצקר נשואה לבריאן טרוברט ואם לשניים. אחיה הוא מושל אילינוי ג'יי. בי. פריצקר.

## קישורים חיצוניים

* פני פריצקר, באתר מחלקת המסחר של ארצות הברית 

## הערות שוליים

2017 02
קטגוריה:מזכירות המסחר של ארצות הברית
קטגוריה:מזכירי המסחר של ארצות הברית
קטגוריה:יהודים חברי הקבינט של ארצות הברית
קטגוריה:חברי הקבינט של ארצות הברית בממשל ברק אובמה
קטגוריה:נשות עסקים יהודיות אמריקאיות
קטגוריה:אנשי עסקים יהודים אמריקאים
קטגוריה:מיליארדרים יהודים אמריקאים
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:בוגרות בית הספר למשפטים באוניברסיטת סטנפורד
קטגוריה:בוגרי בית הספר למשפטים באוניברסיטת סטנפורד
קטגוריה:אמריקאים ממוצא אוקראיני-יהודי
קטגוריה:פוליטיקאיות אמריקאיות
קטגוריה:מיליארדריות אמריקאיות
קטגוריה:מיליארדרים אמריקאים
קטגוריה:אמריקאיות ממוצא יהודי
קטגוריה:יזמים אמריקאים
קטגוריה:יזמות אמריקאיות
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
קא-פאו

**קא-פאו** (מאנגלית: **Right Now Kapow**) היא סדרת אנימציה המשודרת ב-דיסני XD החל מה-19 בספטמבר 2016. הסדרה עלתה בערוץ דיסני ישראל ב-19 בפברואר 2017. הסדרה כוללת שלל מערכונים והרפתקאות בכיכובם של כלב, ממתק, גלידה, יהלום, צמח וירח.

ב-10 במאי 2017 נודע כי הסדרה לא תמשיך לעונה שנייה. הסדרה הסתיימה ב-31 במאי 2017.

## דמויות ומדבבים

## שידור

## פרקים
### עונה 1

## קישורים חיצוניים

## הערות שוליים

קטגוריה:דיסני: סדרות טלוויזיה
קטגוריה:סדרות הנפשה אמריקאיות
קטגוריה:האחים וורנר הנפשה: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2016
אופיר כהן (רב)

הרב ד"ר **אופיר יחזקאל כהן** (נולד בשנת 1968) הוא מייסד ישיבת ההסדר בעיר אשקלון. לשעבר ראש מנהלת תנופה, ראש הגרעין התורני באשקלון, מנהל בית ספר תיכון אמי"ת בקריית מלאכי, ראש אולפנת בני עקיבא באבן שמואל, מנהל המדרשה בגוש קטיף ומרכז תחום כתיבה במרכז תורה ומדינה.

## ביוגרפיה
כהן יליד שכונת רוממה בירושלים, למד בישיבת חורב ובישיבת מרכז הרב כתלמיד הרב אברהם אלקנה שפירא. הוסמך לרבנות ובעל תואר שלישי בחינוך. מראשוני המתיישבים בכפר דרום (1989), שם כיהן בתפקידי הנהגה כיו"ר המזכירות, דובר היישוב וחבר מליאת המועצה בגוש קטיף. שרת כרב צבאי עד דרגת רב־סרן במילואים. כמחנך, ניהל מוסדות חינוך ובהם תיכון אמי"ת בקריית מלאכי, אולפנת בני עקיבא באבן שמואל ו"המדרשה ליהדות וידיעת הארץ" בגוש קטיף. לאחר שלא נבחר לכנסת ב־2009, שימש יועץ לשר המדע דניאל הרשקוביץ, שעמד בראש ועדת השרים לסיוע למפוני גוש קטיף. מדצמבר 2011 עמד בראש מנהלת תנופה לשיקום מפוני גוש קטיף עד 2013. חיבר שני ספרים: "כפר דרום לדורותיו" עם הרב אברהם שרייבר ו"חיל עם ומדינה".

כיום מתגורר באשקלון, ממייסדי ישיבת ההסדר בעיר, מראשי הגרעין התורני "אורות אשקלון" ומנהל "מרכז תורה ומדינה" בניצן ומרבני "צהר". נשוי לנגה ואב לעשרה ילדים. שלושה מילדיו נפצעו קשה בפיגוע באוטובוס הילדים בשנת 2000.

## חיבורו
* רגלי מבשר: פרקי אמונה והתמודדות, כפר דרום, מדרשת התורה והארץ, תשס"ג

## קישורים חיצוניים

* 
* שלושת ילדיו נפצעו קשה בפיגוע אוטובוס הילדים, וכמה שנים אחר כך הוא גורש מביתו בכפר דרום יחד עם בני קהילתו- אחד משלהם, ראיון בעיתון בשבע.
* ראיון, באתר אשקלון פוסט. 2018
* 
* שיעוריו בערוץ מאיר.
* הרב אופיר כהן באתר סרוגים
* הרב אופיר כהן באתר כיפה
* שיעוריו בערוץ יוטיוב
* סיור בישיבת ההסדר 'אורות אשקלון', ראיון באתר אשקלון נט.
* מאמר תורני באתר מכון התורה והארץ.
* [ספריו באתר הספרייה הלאומית](http://merhav.nli.org.il/primo_library/libweb/action/search.do?fn=search&ct=search&initialSearch=true&mode=Basic&tab=default_tab&indx=6&dum=true&srt=rank&vid=NLI&frbg=&vl%28freeText0%29=אופיר+כהן&scp.scps=scope%3A(NNL%29)
* כתבות על הרב אופיר כהן, באתר ערוץ 7

## הערות שוליים

קטגוריה:בוגרי ישיבת מרכז הרב
קטגוריה:ראשי ישיבות תיכוניות
קטגוריה:בוגרי ישיבת חורב-ירושלים
קטגוריה:תלמידי הרב אברהם אלקנה שפירא
קטגוריה:רבני הציונות הדתית
קטגוריה:ראשי אולפנות
קטגוריה:כפר דרום: אישים
קטגוריה:גוש קטיף: רבנים
קטגוריה:אשקלון: רבנים
קטגוריה:ישראלים שנולדו ב-1969
ארז כהנא

**ארז כהנא** (נולד ב-7 בנובמבר 1977) הוא שחקן ישראלי.

## ביוגרפיה
ארז כהנא נולד בתל אביב וגדל בחולון, למד בבית ספר לאומנויות "תלמה ילין" במגמת תיאטרון. בצה"ל שירת כחובש קרבי ומדריך חובשים. הוא בוגר בית הספר למשחק של סמינר הקיבוצים. במהלך לימודיו הצטלם לסרט הטלוויזיה "יוסי וג'אגר" ולסדרת הטלוויזיה "שבתות וחגים".

כהנא שיחק בתיאטרון הקאמרי כעשר שנים בהצגות "משחקים בחצר האחורית", "השיבה לחיפה", "ג'וני הלך", קיזוז" ,"יומן חוף ברייטון", "קומדיה של טעויות", "בעל למופת" ,"זהר" ,"הבדלה".

ב-2010 כהנא שיחק ב"עזרה ראשונה", סרטו הקצר של ירדן כרמין. הסרט היה מועמד לפרס דקל הזהב בקטגוריית סרטים קצרים בפסטיבל קאן וזכה בפרס וולג'ין לסרט קצר בפסטיבל הקולנוע ירושלים. כהנא זכה בפרס השחקן בפסטיבל Capalbio Cinema באיטליה.

כהנא עשה תרגום ועיבוד למחזה "תמונות מחיי גירושין" (נקרא גם "דואט על הספה") מאת מארק קאמולטי ושיחק בו ב-2011.

משחק מזה שבע עונות בהצגה "בית הרוחות", המציגה כל פעם בתיאטרון אחר באיטליה.

כהנא שיחק בסדרות הטלוויזיה "הכל דבש", "עד החתונה", "פולישוק" ו"החברים של נאור".

הופיע בפרסומות רבות, משמש כמדבב ומקריין. הנחה את תוכנית הרדיו "הפוכים" ברדיו מהות החיים. הגיש פינה ב־ynet בשם "פרשה ברגע", בה שוחח על פרשת השבוע.

## חיים אישיים

כהנא נשוי ואב לארבעה ילדים.

## פילמוגרפיה נבחרת
### טלוויזיה

### קולנוע

## קישורים חיצוניים

* ארז כהנא באתר של זהר יעקובסון
* ארז כהנא באתר תיאטרון הקאמרי

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:בוגרי בית הספר למשחק של סמינר הקיבוצים
קטגוריה:בוגרי תלמה ילין
קטגוריה:ישראלים שנולדו ב-1977
יהושע שרבני

הרב **יהושע שרבני** (לא ידוע – 16 בדצמבר 1972) היה מקובל ורב שכונת בקעה שבירושלים.

## ביוגרפיה
נולד בבגדאד שבעיראק ליצחק ולעזיזה שהרבני. למד במדרש תלמוד תורה ובמדרש בית זלכה, ובהמשך אצל הרב שמעון אגסי והרב יוסף חיים, בעל הבן איש חי, אליו היה מקורב מאד, בישיבה היה מכונה "עיילא בלא בר" מפני שהיה יכול להיכנס לחדרו של רבי יוסף חיים בלי ליטול רשות.

רבו הבן איש חי לקחו למלמד לנכדו רבי דוד חיים.

בבגדאד נישא למסעודה, לאחר פטירתה נישא לצ'חלה ואחריה לכתון, מכל אחת מהן נולדו לו מספר ילדים.

בסביבות שנת ה'תרנ"ו עלה לארץ ישראל והשתכן בירושלים, שם נמנה עם מייסדי ולומדי ישיבת בית המדרש "שושנים לדוד" בשכונת הבוכרים.

לאחר מאורעות תרפ"ט עבר להתגורר עם הקהילה הספרדית בחברון לכחמש שנים, אשר בראשותה עמד הרב בן ציון קואינקה.

בשנת ה'תש"ב התחיל ללמד בישיבת שושנים לדוד שיעורים יומיים בגמרא לכעשרים תלמידים. בשנת ה'תשט"ו עם הקמת ישיבת פורת יוסף הוקמה בה ישיבת מקובלים בשם עוז והדר והוא שימש כנשיאה.

במשך תקופה עסק לפרנסתו בהגהת ספרי תורה וקיבל על כך הסכמות מרבי יוסף חיים זוננפלד רבי דוד פאפו ועוד.

את גדולתו הרוחנית יחס לכך שרבו הבן איש חי שלחו להודו להתחקות אחר קהילת בני ישראל והזדמן לו ניסיון עם אישה שם שהגדירו "ממש כיוסף הצדיק" והוא הצליח לעמוד בו.

את תורת הקבלה למד לצד הרב סלמאן אליהו, וסייע בהוצאת ספרו "כרם שלמה" על ידי השלמת הקטעים החסרים בכתבי היד מזכרונו. נהג לצום משבת לשבת. למד חברותא עם הרב יעקב חיים סופר והוא שכנעו לפרסם את ספרו בצורה של חיבור על שולחן ערוך ולא כקונטרס נפרד מה שהביא לתפוצה הגדולה של הספר.

הלך לעולמו ב-16 בדצמבר 1972 (י"א בטבת ה'תשל"ג) ונקבר בהר הזיתים. על פי מקורות היה לפחות בן מאה.

שמו הונצח בקריאת רחוב על שמו בשכונת רמת שלמה שבירושלים.

חיבר שיטה על מסכת ביצה וכן חיבור על פסקי הרא"ש - חיבורים אלו אבדו.

מבניו: הרב דוד, רבה של קולומביה; רבי יצחק שימש כדיין; רבי שאול, שימש כדיין לצד הרב עזרא עטיה בבית הדין הספרדי בירושלים ולצד רבי ראובן כץ בפתח תקווה; הרב יוסף חיים מייסד ישיבת המקובלים אמת ושלום, הרב שלמה, היה מלמד בישיבת פורת יוסף.

בין נכדיו: הרב יהודה מועלם, הרב ראובן שרבני, הדסה מסעודה, שנישאה לרב בן-ציון אבא-שאול וקלרה שנישאה לרב שבתי אטון, רבקה ורדי היא נינתו. והסופר והמשורר אודי שרבני.

## לקריאה נוספת
* יצחק ישראל שרבאני, **גבורות יהושע**, ירושלים תשפ"ג.
* משה שבת, **[[ישיבות בגדאד]]** ירושלים, תולדות רבני בבל וישיבותיה, (חלק א עמ' 358–366)
*שלום מאיר ולך, **רבנו האור לציון** חלק א, ירושלים תשע"ב, עמודים 179-217.
*אביאל חיים חורי, לא ימוש מתוך האוהל - מאמר מקיף על דמותו של הרב יהושע שרבאני, עם נכדו הרב יצחק שרבאני. '''תור הזהב''' גיליון 68 תשע"ט

## קישורים חיצוניים
* המקובל יהושע שהרבני, באתר MyTzadik
*
* 
* רבי יהושע שרבאני באנציקלופדיה ארזי הלבנון

## הערות שוליים

קטגוריה:רבנים עיראקים
קטגוריה:ירושלים: רבני שכונות
קטגוריה:ירושלים: רבנים
קטגוריה:בקעה
קטגוריה:אנשי העלייה הראשונה
קטגוריה:ישראלים ילידי עיראק
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:רבנים שהגיעו לגיל מאה
קטגוריה:בגדאד: רבנים
יהושע שרבני
קטגוריה:רבני ישיבת פורת יוסף
קטגוריה:ישראלים שנולדו במאה ה-19
קטגוריה:ישראלים שנפטרו ב-1972
קטגוריה:יהודים הקבורים בהר הזיתים: חלקת הספרדים
קטגוריה:אישים שעל שמם ישיבות בישראל
רנו דומיין

**רנו דומיין** (בצרפתית: **Renault Domaine**) היא סטיישן 4 צילינדרים, מתוצרת יצרנית הרכב הצרפתית **[[רנו]]** אשר יוצרה בין השנים 1956–1960.

הרנו דומיין נבנתה על בסיס הרנו פרגאט המשפחתית והחליפה את הרנו דומיין.

## גלריה

קובץ:Renault Domaine vf.jpg|רנו דומיין
קובץ:Renault Domaine hl.jpg|רנו דומיין
קובץ:Renault Domaine i.jpg|רנו דומיין - מבט לתא הנהג ולוח מחוונים
קובץ:Renault Domaine h.jpg|רנו דומיין


## קישורים חיצוניים

* 
* רנו Domaine 
*  רנו Domaine  - תמונות 
* רנו  Domaine  - תמונות 
* רנו  דומיין - תמונות

## הערות שוליים

קטגוריה:מכוניות סטיישן
קטגוריה:דגמי מכוניות שהושקו ב-1956
דומיין
קטגוריה:מכוניות צרפתיות
קטגוריה:כלי רכב המיוצרים בבלגיה